b'\n_START_ARTICLE_\nHenry Tiller\n_START_SECTION_\nAmat\xc3\xb8rkarriere\n_START_PARAGRAPH_\nHenry Tiller vandt som 17-\xc3\xa5rig som juniorbokser det norske mesterskab i letv\xc3\xa6gt. Han gik siden op i mellemv\xc3\xa6gt, hvor han som senior blev norsk mester i 1935, 1936, 1937, 1938 og  1940, f\xc3\xb8r 2. verdenskrig satte en stopper for de n\xc3\xa6ste yderligere to mesterskaber. _NEWLINE_Udover de norske mesterskaber stillede Henry Tiller op ved de engelske amat\xc3\xb8rmesterskaber, og i 1938 blev Tiller den eneste norske bokser engelsk mester to gange, hvor han vandt en klar sejr over den dav\xc3\xa6rende engelske mester, David Peck._NEWLINE_Han deltog i ti bokselandskampe, og vandt otte. _NEWLINE_Ved OL i Berlin i 1936 vandt han en s\xc3\xb8lvmedalje i v\xc3\xa6gtklassen mellemv\xc3\xa6gt efter at have tabt i finalen til Jean Despeaux. P\xc3\xa5 vej til finalen besejrede Tiller Edward Peltz (Sydafrika), Richard Shrimpton (Storbritannien) og de to favoritter Adolf Baumgarten (Tyskland) og Henryk Chmielewski (Polen). Senere samme \xc3\xa5r m\xc3\xb8dtes Tiller med Despaux i to bokselandskampe i Trondheim og Oslo \xe2\x80\x93 hvor han vandt over ham begge gange. _NEWLINE_Tiller deltog i 158 amat\xc3\xb8rkampe. Ud af dem tabte han 22 og 1 endte uafgjort.\n_START_SECTION_\nProfessionelle karriere\n_START_PARAGRAPH_\nTiller debutterede som professionel bokser i 1941 mod danskeren Henry Nielsen i en kamp i G\xc3\xb6teborg, men p\xc3\xa5 grund af 2. verdenskrig var vilk\xc3\xa5rene for boksning sv\xc3\xa6re. Han opn\xc3\xa5ede yderligere tre kampe i Norge i 1941, men opgav herefter karrieren.\n_START_SECTION_\nLiv efter boksningen\n_START_PARAGRAPH_\nTiller skrev en autobiografi kaldet Ringen Klar, udgivet af Aschehoug i 1941.'